open-index/open-wikipedia-markdown huggingface dataset:
Brandenburg-luokka (fregatti)

**Brandenburg-luokka** eli **F123-luokka** on Saksan laivaston neljän aluksen muodostama ohjusfregattiluokka. Luokan alukset valmistettiin korvaamaan Hamburg-luokan hävittäjät, joista myös siirrettiin aluksille Exocet-ohjukset.

## Alukset
Luokan ensimmäinen alus tilattiin 28. kesäkuuta 1989 konsortiolta, jota johti Blohm + Voss. Muina yrityksinä olivat Thyssen Nordseewerke ja HDW Kielistä. Alukset on sijoitettu 2. fregattilaivueeseen () Wilhelmshaveniin.

## Lähteet

*

### Viitteet
Sigge Strömberg

**Sigurd (Sigge) Samuel Strömberg** (24. toukokuuta 1902 Lapinjärvi – 4. tammikuuta 1982 Lapinjärvi) oli suomalainen maanviljelijä ja ruotsin kielellä kirjoittanut kirjailija.

Strömberg oli aktiivisesti mukana kotiseutu- ja harrastajateatteritoiminnassa. Strömberg kirjoitti kolme romaania ja useita näytelmiä joita hän myös itse ohjasi.

## Teoksia
* *Adjö ... och välkomna tillbaka* : stämningsbilder i 3 scener : utryckning, kriget, freden. Borgåbladets teaterbibliotek 83. Borgå 1941 
* *Min - vår tappra soldat* : krigsspel i en akt. Borgåbladets teaterbibliotek 88. Borgå 1945
* *Slättens melodi* : näytelmä. 1948
* *Brudvalet :  en bondesaga* : romaani. Söderström, Helsingfors 1957
* *Bortombyn* : romaani. Söderström, Helsingfors 1959
* *Brödratid* : romaani. Söderström, Helsingfors 1961
* *Från Lappträskbygden 1979 : Lappträsk hembygdsförening 50 år* ; redaktionskommittén 1979 Helge Rosas, Uno Silfvast, Sigge Strömberg. Lappträsk hembygdsförening, Lappträsk 1979

## Lähteet
* 
* Uppslagsverket Finland : Sigge Strömberg
Lauri Elimäki

**Lauri Elimäki** (12. lokakuuta 1900 Iitti – 15. helmikuuta 1988 Jyväskylä) oli suomalainen opettaja ja kirjailija.

Elimäki kirjoitti yhden romaanin ja lisäksi useita kansakoulujen oppikirjoja.

Elimäki kävi Jyväskylän seminaarin 1923. Hän oli kansakoulun opettajana Lammilla 1923–1924, Kouvolassa 1924–1925, Mikkelin maalaiskunnassa 1925–1931, ja opettajana Jyväskylän seminaarin harjoituskoulussa 1931–1944 sekä johtajana 1944–1963. Elimäen vanhemmat olivat maanviljelijä Kalle Elimäki (aikaisemmin Helström) ja Maria (o.s. Haukka). Elimäen puoliso oli Kerttu Siviä (o.s. Alhonen) vuodesta 1924.

## Teoksia
* *Insinööri Patteri rakastuu mustasilmäiseen : romaani Revon pitäjästä*. Kirja, Helsinki 1930
* *Yksiopettajaisen maalaiskansakoulun työskentely*. WSOY 1936
* *Kansakoulun historian oppikirja* ; kirj. Sakari Kuusi ja Lauri Elimäki. Täydellisesti uudistettu laitos Sakari Kuusen aikaisemmasta oppikirjasta.  2. painos Gummerus 1954, 3. painos 1958, 4. painos 1960
* *[[Opin laskemaan. K 1, Kaupunkien ja niihin verrattavien asutuskeskusten kansakoulujen laskennon ja mittausopin oppikirja : III ja IV luokka|Opin laskemaan]]. K 1, Kaupunkien ja niihin verrattavien asutuskeskusten kansakoulujen laskennon ja mittausopin oppikirja : III ja IV luokka* ; kirj. Väinö Pajunen & Lauri Elimäki. WSOY 1952, 2. painos 1954, 7. painos 1964
* *Opin laskemaan. M 1, Maaseudun kansakoulujen laskennon ja mittausopin oppikirja : III ja IV luokka*.; kirj. Väinö Pajunen, Lauri Elimäki. WSOY 1953, 8. painos 1968
* *Opin laskemaan. K 2, Kaupunkien ja niihin verrattavien asutuskeskusten kansakoulujen laskennon ja mittausopin oppikirja : V ja VI luokka* ; kirj. Väinö Pajunen, Lauri Elimäki. WSOY 1954, 4. painos 1961, 6. painos 1965
* *Opin laskemaan : maaseudun kansakoulujen laskennon ja mittausopin oppikirja. M 2, Yhdistetty V ja VI luokka* ; kirj. Väinö Pajunen, Lauri Elimäki ; kuv. Olavi Vikainen. WSOY 1955, 4. painos 1961
* *Opin laskemaan : maaseudun kansakoulujen laskennon ja mittausopin oppikirja. M 3, VII luokka* ; kirj. Väinö Pajunen, Lauri Elimäki ; kuv. Olavi Vikainen. WSOY 1955, 4. painos 1961
* *Opin laskemaan : laskennon koe- ja kertauskortisto kansakoulun III-VI luokille* ; kirj. Väinö Pajunen, Lauri Elimäki. Kouluaitta, Helsinki 1960

## Lähteet
* 

### Viitteet
Lentopallon miesten 1-sarjakausi 2007–2008

**Lentopallon miesten 1-sarjakausi 2007–2008** pelattiin kahdessa lohkossa. Kummankin lohkon kaksi parasta jatkoivat pudotuspelein otteluita ykkössarjan mestaruudesta ja kahdesta paikasta liigakarsintaan. Kuortaneen Urheiluopisto pelasi kerran kaikkia molempien lohkojen joukkueita vastaan.

## Runkosarja

### Lohko 1

### Lohko 2

## Pudotuspelit

### Välierät

### Loppuottelu

## Liigakarsinta

* Ykkössarjan finaali pelattiin liigakarsinnan yhteydessä, johon molemmat joukkueet selvisivät. Karsinnan jälkeen Pateri nousi SM-liigaan. mutta ETTA pysyi ykkössarjassa.

* Ykkösen säilymiskarsinnoissa Mänttä voitti Pielaveden ja Ylivieska Kimmon. Sarjakarsinnassa Tornion Lentis -88 voitti Pielaveden ja A-Volley voitti Kimmon.

## Katso myös
* Keski-Savon Paterin joukkue 2007–2008

## Lähteet
* Tulospalvelu
Simo Mikkonen

**Simo Mikkonen** (s. 14. tammikuuta 1978 Jyväskylä) on suomalainen historioitsija ja Venäjän historian dosentti. Hän työskentelee sosiokulttuurisen muistamisen professorina Itä-Suomen yliopistossa. Aiemmin hän on ollut yliopistotutkijana Jyväskylän yliopiston historian ja etnologian laitoksella sekä vuosina 2014–2019  Suomen Akatemian akatemiatutkijana. Simo Mikkonen on Historiallisen Aikakauskirjan päätoimittaja 1.1.2026 alkaen.

Mikkonen valmistui ylioppilaaksi Kuopion musiikkilukiosta vuonna 1997 ja maisteriksi Jyväskylän yliopistosta vuonna 2002. Tohtoriksi hän väitteli yleisestä historiasta vuonna 2007 aiheenaan Stalinin kauden kulttuuripolitiikka (*State composers and red courtiers. Music, ideology and politics in the Soviet 1930s*). Mikkonen on tutkinut muun muassa taiteen ja politiikan suhdetta Neuvostoliitossa, kylmän sodan ajan radiopropagandaa sekä Suomen ja Neuvostoliiton välisiä kulttuurisuhteita kylmän sodan aikana.

Mikkosen ja Antero Holmilan teos *Suomi sodan jälkeen: Pelon, katkeruuden ja toivon vuodet 1944–49* (2015) on ehdolla maaliskuussa 2016 jaettavan Vuoden tiedekirja -palkinnon saajaksi. Vuonna 2019 Mikkoselta julkaistiin Suomen ja Neuvostoliiton välisiä kulttuurisuhteita käsittelevä *[https://kirjat.finlit.fi/sivu/tuote/-te-olette-valloittaneet-meidat-/2592560 "Te olette valloittaneet meidät!" Taide Suomen ja Neuvostoliiton suhteissa 1944-1960].* Seuraavana vuonna julkaistiin yhdessä Hon-Lun Yangin ja John Winzenburgin kanssa kirjoitettu Networking the Russian Diaspora. Russian Musicians and Musical Activities in Interwar Shanghai. Syksyllä 2025 häneltä julkaistiin Äänirautaa rajalle. Musiikki, Suomi ja Neuvostoliitto 1960-1985.

Mikkonen on toiminut myös UMO Jazz Orchestran tiedottajana.

## Teokset
**State Composers and the Red Courtiers: Music, Ideology, and Politics in the Soviet 1930s* (väit.) , 2007.  Koko teksti pdf
**Music and Power in the Soviet 1930s: A History of Composers’ Bureaucracy*, 2009. 
**Suomi sodan jälkeen: Pelon, katkeruuden ja toivon vuodet 1944-49*, 2015. (kirjoitettu yhdessä Antero Holmilan kanssa) 
**Beyond the Curtain: Entangled Histories of Cold War Europe*, 2015. (toim. Pia Koivusen kanssa) 
**Music, Art and Diplomacy: East-West Cultural Interactions and the Cold War*, 2016. (toim. Pekka Suutarin kanssa) 
**Entangled East and West: Cultural Diplomacy and Artistic Interaction during the Cold War*, 2019 (toim. Giles Scott-Smithin ja Jari Parkkisen kanssa) 
*Networking the Russian Diaspora: Russian Musicians and Musical Activities in Interwar Shanghai, 2020 (kirjoitettu yhdessä Hon-Lun Yangin ja John Winzenburgin kanssa)  
**"Te olette valloittaneet meidät!" Taide Suomen ja Neuvostoliiton suhteissa 1944-1960*, 2019 
**Äänirautaa rajalle. Musiikki, Suomi ja Neuvostoliitto 1960-1985*, 2025 ISBN 978-951-85-8979-5

## Lähteet
C. V. A. Strandberg

**C. V. A. Strandberg** (myös *C.W.A.*), *Carl Wilhelm August Strandberg* (joskus *Carl Vilhelm*), salanimi *Talis Qualis*, toisinaan muodossa *Talis Qvalis* (”olen mikä olen”) (16. tammikuuta 1818 Stigtomta, Södermanland, Ruotsi – 5. helmikuuta 1877 Tukholma, Ruotsi) oli ruotsalainen kirjailija, toimittaja ja kääntäjä. Hän oli Ruotsin akatemian jäsen vuodesta 1862. Hänen veljensä oli oopperalaulaja Olof Strandberg.

Strandberg aloitti opinnot Lundin yliopistossa 1837 ja suoritti kansliatutkinnon 1847. Hän avioitui samana vuonna. Hän kuoli 1877 kirjoituspöytänsä ääreen, ja hänen seuraajansa Akatemian jäsenenä oli Viktor Rydberg, joka kuoli 1895 samalla tavalla. Strandberg kirjoitti sanat lauluun *[[Kungssången]]* (”Ur svenska hjärtans djup en gång”, 1844), mutta syynä ei ollut ensisijaisesti kunnioitus kuningashuonetta kohtaan vaan halu saada kuningas sotaan Venäjää vastaan Suomen valloittamiseksi takaisin. Strandbergilla oli itse asiassa tasavaltalaisia ja vallankumouksellisia mielipiteitä.

Strandberg oli runollinen sielu, ja hän oli Ruotsin merkittävimpiä runoilijoita jälkiromantiikan aikaan. Hänen ensimmäiset runonsa olivat luonteeltaan poliittisia, ja niihin vaikutti ”Nuoren Saksan” poliittinen runous. Lundissa opiskellessaan hän antoi runoissaan ilmauksen nuorison vapauspyrkimykselle ja alistettua kansaa kohtaan tunnetulle myötätunnolle, joka 1840-luvulla sykki monen ruotsalaisen sydämessä, samoin silloin yleiselle vihalle Venäjää kohtaan.

Strandberg löysi vähitellen oman ruotsalaisen tyylinsä, ja Runebergin tavoin hänen onnistui luoda todenmukainen, joskus hyvin voimakas ilmaus muodossa, jolle on ominaista reipas omaperäisyys ja tietynlainen niukkuus. Hänen ensimmäiset omat runonsa, jotka ilmestyivät sotaisalla otsikolla *Sånger i pansar* (1845), sisälsivät joukon leiskuvia, julkeita runoja, joukossa *Vaticinium*, joka monien muiden tavoin haastaa sotaan (”Finland, så jag ville ropa”) ”maailman Goljatia”, naapuri Venäjää vastaan. Tähän kokoelmaan kuuluu myös pitkä kansanlaulun tapaan laulettu *[[Kungssången]]*, joka on lauletaan aina Ruotsin kuninkaan saapuessa johonkin tilaisuuteen tai juhlaan.

Seuraava runokokoelma oli *Vilda rosor*, 1848, jonka jälkeen seurasi muita. Strandbergin runous kehittyi myöhemmin kypsemmäksi. Kiihko, hillittömyys väistyivät ja tilalle tuli hallitumpaa. Hänen runoilijanolemuksensa on nyt sukua Runebergin realismille. Hänen myöhemmistä runoistaan ovat merkittäviä sellaiset kuin ”Mitt döda barn”, ”Fanny” ja ”De små nattvardsbarnen”. Kääntäjänä hänen ansiotaan on lordi Byronin kertovien runojen saattaminen ruotsin kielelle.

## Teokset
**Sånger i pansar* (1845)
**Vilda rosor* (1848)
**Dikter* (1854, 1861)
**Samlade vitterhetsarbeten* (1877–1878)

(Artikkelin ruotsinkielinen alkuteksti on osittain peräisin Karl Warburgin teoksesta *Svensk litteraturhistoria i sammandrag* (1904).)

## Aiheesta muualla
*C.V.A. Strandberg Nordisk familjebokissa
Per Kirkeby

**Per Kirkeby** (1. syyskuuta 1938 Kööpenhamina – 9. toukokuuta 2018 Kööpenhamina) oli tanskalainen akateemikko, kuvataiteilija ja geologi. Hänet tunnettiin myös runoilijana, kirjailijana ja elokuvantekijänä. Kirkeby oli yksi nykypäivän merkittävimpiä tanskalaisia taiteilijoita. Kirkeby asui Kööpenhaminassa, ja lisäksi hänellä oli asunto ja ateljee Læsøn saarella.

## Ura
Kirkeby opiskeli 1950-luvun lopulta lähtien geologiaa Kööpenhaminan yliopistossa ja valmistui vuonna 1964. Samaan aikaan hän opiskeli myös vuonna 1962 perustetussa Eks-skolen -nimisessä radikaalissa taidekoulussa, joka oli syntynyt vastalauseena Tanskan kuninkaallisen taideakatemian konservatiiviselle taidekoulutukselle.

Kirkebyn teoksia on useissa merkittävissä kokoelmissa eri puolilla maailmaa. Niitä on muun muassa Lontoon Tate Galleryssä, New Yorkin Metropolitan-museossa ja Modernin taiteen museossa sekä Pariisin Pompidou-keskuksessa. Hän toimi professorina Karlsruhen taideakatemiassa vuosina 1978–1989 ja Frankfurtin Städelschulessa 1989–2000. Kirkeby oli myös geologina mukana useilla Grönlantiin suuntautuneilla tutkimusretkillä.

## Kirjallisuus ja elokuvat
Per Kirkeby julkaisi ensimmäisen runoteoksensa vuonna 1965. Kahta vuotta myöhemmin ilmestyi hänen ensimmäinen romaaninsa. Kirkebyn kirjallinen tuotanto käsittää yli 50 teosta, mukana on romaanien ja runoteosten lisäksi myös esseitä sekä taide- ja kuvakirjoja.

Elokuvia Kirkeby ohjasi ja tuotti yli 30. Osa on fiktiivisiä teoksia, mutta hän on tehnyt myös dokumentteja muun muassa matkoiltaan Grönlannista. Mittavin Kirkebyn elokuvaprojekteista oli vuonna 1975 valmistunut viikingeistä kertova *Normannerne*.

## Kunnianosoituksia
Tanskan akatemian jäsen Kirkeby oli vuodesta 1982 lähtien ja Dannebrogin ritarikunnan jäsen vuodesta 1992. Vuonna 2001 hänelle myönnettiin korkea-arvoinen tanskalainen Ingenio et Arti -kunniamerkki, jota on jaettu vuodesta 1841 lähtien.

Per Kirkeby sai urallaan myös useita muita eri palkintoja ja tunnustuksia, muun muassa Prinssi Eugenin mitalin 1990, Henrik Steffens -palkinnon 1996 ja suomalaisen Ars Fennican vuonna 1993.

## Kirkeby Suomessa
Suomessa Kirkebyllä oli ensimmäinen näyttely vuonna 1976 helsinkiläisessä Halvat Huvit-galleriassa. Hänen töitään on ollut myös muun muassa Ars 83 -näyttelyssä Ateneumissa sekä Porin taidemuseossa vuonna 1991. Porin näyttely on toistaiseksi ollut kattavin Suomessa järjestetyistä. Hänen teoksiaan on myös Hämeenlinnan taidemuseon kokoelmissa.

Porin Eteläpuistossa on Kirkebyn vuonna 1993 valmistunut suuri tiilirakenteinen teos *[[Porin portti]]*. Se on samaa sarjaa kuin esimerkiksi Saksan kansalliskirjaston edustalla Frankfurt am Mainissa sijaitseva veistos.

## Lähteet

## Aiheesta muualla

*Per Kirkebyn muistokirjoitus Helsingin Sanomissa
Strychnine.213

__NOTOC__
**Strychnine.213** on kuudes studioalbumi belgialaiselta death metal -yhtye Abortedilta. Nimiotsikolla tarkoitetaan strykniiniä. Albumi julkaistiin vuonna 2008 Century Median kautta. Edellisten levyjen tapaan joissain kappaleissa on käytetty lisänä ihmispuheiden taltiointeja, kuten kappaleessa *A Murmur in Decrepit Wits* osa Charles Mansonin haastattelusta vuodelta 1980.

## Kappaleet
# 
# 
# 
# 
# 
# 
# 
# 
# 
# 

**Rajoitetun ennakkotilausalbumin bonuskappale**
# 

## Kokoonpano
* Sven de Caluwé – laulu
* Sebastian Tuvi – kitara, taustalaulu
* Peter Goemaere – kitara
* Sven Janssens – basso
* Dan Wilding – rummut

## Arvostelut
* About.com: 
* Allmusic: 
* Blabbermouth: 
* Imperiumi: 8/10

## Lähteet

## Aiheesta muualla
* 
*
Jamaika kesäolympialaisissa 2012

**Jamaika** osallistui Lontoon kesäolympialaisiin 2012 50 urheilijan voimin tuoden yhteensä 12 mitalia. Avajaisissa lippua kantoi Usain Bolt ja päättäjäisissä Hansle Parchment.
 
## Mitalistit

## Lähteet
Metsä (albumi)

**Metsä** on folk metal -yhtye Moonsorrow’n ensimmäinen virallisesti julkaistu demokasetti vuodelta 1997. Alkuperäinen demojulkaisua tehtiin 215 kappaletta ja se myytiin loppuun. Demosta tehtiin vuonna 2001 Marko Tarvosen remasteroima verkosta ladattava versio. Myöhemmin verkkoversio kuitenkin poistettiin saatavilta. Vuonna 2002 albumista julkaistiin remasteroitu uudelleenjulkaisu, johon lisättiin bassokitarat sekä kosketinsoitin- ja lauluosuuksia. Samalla levynkansi vaihdettiin uuteen. 

Kappaleesta *Hvergelmir* tehtiin kokonaan uudelleennauhoitettu versio *[[Tulimyrsky (albumi)|Tulimyrsky]]*-EP:lle vuonna 2008.

## Kappaleet
# 
# 
# 
# 

*Hvergelmir* ja *Elivagar* ovat sekä alkuperäisellä että uudelleenjulkaistulla albumilla yhdistetty yhdeksi kappaleeksi.

## Kokoonpano
*Ville Urponpoika Sorvali – laulu
*Henri Seponpoika Sorvali – rumpuohjelmointi, kitara, koskettimet, taustalaulu, puhtaat lauluosuudet, basso, huuliharppu

## Lähteet
Lusikkarevonhäntä

**Lusikkarevonhäntä** (*Amaranthus blitoides*) on Pohjois-Amerikasta kotoisin oleva kasvilaji.

## Ulkonäkö ja koko

Yksivuotinen lusikkarevonhäntä kasvaa 5–50 senttimetriä korkeaksi. Kalju varsi on rento tai koheneva, pitkä- ja kaarevahaarainen, kiiltävä ja väriltään usein myös oljenkeltainen. Latva on usein lyhytkarvainen. Kierteisesti olevat pitkäruotiset lehdet ovat 1–4 cm pitkiä, ehyitä, ehytlaitaisia ja kaljuja. Muodoltaan ne ovat vastapuikeita, pitkänsoikeita tai vinoneliömäisen puikeita, suipputyvisiä ja otakärkisiä. Väriltään ne ovat tummahkonvihreitä, laidoilta vaaleita, tavallisesti litteälaitaisia ja usein myös lovikärkisiä. Kukinnot ovat pieniä ja sijaitsevat varren ja haarojen lehtihangoissa. Kukintojen esilehdet ovat suikeita, lyhytotaisia ja kehälehtiä lyhyempiä tai hieman pitempiä. Pienet kukat ovat yksineuvoisia ja säteittäisiä. Emikukkien kehälehtiä on viisi tai joskus neljä kappaletta. Kehälehdet ovat suikeita. Suomessa lusikkarevonhäntä kukkii heinä-syyskuussa. Hedelmä on pallomainen, sileä ja kaksiluomainen kota.

Laji muistuttaa suuresti valkorevonhäntää (*A. albus*).

## Levinneisyys
Lusikkarevonhäntä on kotoisin läntisestä Pohjois-Amerikasta, mutta on levinnyt tulokkaana muun muassa Eurooppaan. Suomessa laji on satunnainen uustulokas, jota on tavattu eri puolelta maata Etelä-Suomea.

## Elinympäristö
Suomessa lusikkarevonhäntää on tavattu kaatopaikoilla ja ratapihoilla.

## Käyttö
Lusikkarevonhäntä sopii myös ihmisravinnoksi.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). 

### Viitteet

## Aiheesta muualla
* Kasviatlas 2020: Lusikkarevonhännän levinneisyys Suomessa.
Uimahypyt kesäolympialaisissa 2008 – miesten 3 metrin ponnahduslaudan parihypyt

**Miesten 3 metrin ponnahduslaudan parihypyt** kilpailtiin 13. elokuuta Pekingin kansallisessa vesiurheilukeskuksessa. Joukkueita oli yhteensä kahdeksan.

## Tulokset
Joukkueet hyppäsivät kukin kuusi hyppyä.

## Lähteet
Kazakstan kesäolympialaisissa 2012

**Kazakstan** osallistui Lontoon kesäolympialaisiin 2012 115 urheilijan voimin tuoden yhteensä 13 mitalia. Maan lipunkantajana toimi avajaisissa painija Numakhan Tinaliyev ja päättäjäisissä nyrkkeilijä Serik Sapiyev.

## Mitalistit

## Lähteet

* Sports-reference.com - Kazakhstan at the 2012 London Summer Games
Hopeavillakko

**Hopeavillakko** eli **tuhkaruoho** (*Jacobaea maritima*, syn. *Senecio cineraria*) on Välimeren alueelta kotoisin oleva mykerökukkaiskasvi, jota käytetään koristekasvina. Laji on monivuotinen  eikä kuki vielä ensimmäisenä vuotena. Suomessa sitä kasvatetaan usein yksivuotisena kukkimattomana koristeena, jonka lehdet ovat kauttaaltaan villakarvaiset ja hopeanharmaat.

Hopeavillakko on runsashaarainen jäykkävartinen varpu, joka kasvaa muutamia kymmeniä senttimetrejä korkeaksi. Kukinto on tiheä huiskilomainen mykeröstö. Kirkkaankeltaset mykeröt ovat 12–15 millimetriä leveitä, niissä on kymmenestä kolmeentoista kielimäistä laitakukkaa. Pähkylä on lieriömäinen ja harjuinen.

## Lähteet
* Pinkka – Lajintuntemuksen oppimisympäristö: Hopeavillakko (''Senecio cineraria'')

### Viitteet

## Aiheesta muualla
* Finto: Kassu – Kasvien suomenkieliset nimet: ''Senecio cineraria'' – hopeavillakko
Emmanuel Emenike

**Emmanuel Chinenye Emenike** (s. 10. toukokuuta 1987 Otuocha, Nigeria) on nigerialainen jalkapalloilija. Hän edustaa turkkilaista Fenerbahçea ja on pelipaikaltaan hyökkääjä.

## Seurajoukkueura
28. heinäkuuta 2011 Emenike siirtyi turkkilaisesta Fenerbahçesta venäläisseura Spartak Moskovaan 10 miljoonan euron siirtokorvauksella. Emenike ei ehtinyt pelata otteluakaan Fenerbahçessa, kun joukkue oli pakotettu luopumaan hänestä sopupeliskandaalien vuoksi.

## Lähteet

## Aiheesta muualla
*
Bromadioloni

**Bromadioloni** on voimakas rotanmyrkkynä käytetty antikoagulantti. Se on toisen polven 4-hydroksikumariini-johdannainen ja K-vitamiini -antagonisti. Sitä kutsutaan "super-varfariiniksi" sen voimakkuuden takia sekä sen vuoksi, että sillä on ominaisuutena kertyä myrkkyä saaneen organismin maksaan. Se tuli markkinoille 1980. Suomessa myytävä Rotanmyrkky "342" sisältää bromadiolonia 0,05&nbsp;g/kg. Rotanmyrkkyyn voidaan lisäksi lisätä Bitrexiä eli denatoniumbentsoaattia varoitusaineeksi ja sen tekemiseksi ihmisille mahdottomaksi nauttia. Bromadioloni on ominaisuuksiltaan hitaasti hajoava ja rasvaliukoisena eliöihin kertyvä.

## Kemia
Bromadiolonia käytetään neljän stereoisomeerin seoksena. Sen kaksi stereoisomeerikeskusta ovat fenyyli- ja hydroksyyli-hiilet kumariini&nbsp;2-hydroksikromon-4-oni):n 3-kohdan substituentin hiiliketjussa.

## Myrkyllisyys
Bromadioloni imeytyy ruoansulatuskanavasta, keuhkoista tai ihokontaktista. Tavallisimmin sitä käytetään suun kautta toimivana myrkkynä. Aine toimii K-vitamiinin antagonistina. K-vitamiinin puute vähentää veren hyytymistä ja aiheuttaa kuoleman sisäiseen verenvuotoon.

Myrkytyksen oireet ilmenevät 24–36 tunnin kuluttua myrkyn syömisestä.

Taulukossa LD<sub>50</sub> arvoja joillekin nisäkkäille:

* rotta 1,125&nbsp;mg/kg 
* hiiri 1,75&nbsp;mg/kg 
* kani 1&nbsp;mg/kg 
* koira > 10&nbsp;mg/kg  (MTD) 
* kissa > 25&nbsp;mg/kg  (MTD)

## Vasta-aine
Antidoottina eli vastamyrkkynä annetaan K1-vitamiinia.

## Huomautukset

## Lähteet

## Aiheesta muualla
* Bromadiolone toxicokinetics: diagnosis and treatment implications. 
*PubChem: Bromadiolone 
*Toxin and Toxin Target Database (T3DB): Bromadiolone
Per-Erik Lundh

**Per-Erik Lundh** (24. elokuuta 1939 Porvoo – 18. elokuuta 2017 Helsinki) oli Metalliliiton ja sitä ennen Teräsliiton puheenjohtaja. Hän sai ministerin arvon ensimmäisenä ammattiyhdistysjohtajana. Lundh tunnettiin kulisseissa viihtyvänä AY-liikkeen taustavaikuttajana, joka käytti melkoista valtaa. Lundh oli liiton puheenjohtaja 1983–2000. Hän kuului pitkään myös SDP:n puoluetoimikuntaan.

Lundh aloitti työuransa 16-vuotiaana sorvarina ja hänen työnsä ammattiyhdistysliikkeen palveluksessa alkoi silloisen Teräsliiton toimitsijana Porvoossa vuonna 1967. Ennen Metalliliiton puheenjohtaja-aikaa hän työskenteli SAK:n sihteerinä vuosina 1977–1983. Lundhin kotikieli oli ruotsi ja suomen hän oppi vasta avioliiton myötä. Lundh menehtyi vaikeaan sairauteen viikkoa ennen 78-vuotissyntymäpäiväänsä.

## Lähteet

## Kirjallisuutta
* 
* Uimonen, Risto: *Rautakoura Per-Erik Lundh*. Minerva, 2012. 

## Aiheesta muualla
* Per-Erik Lundhin muistokirjoitus ''Helsingin Sanomissa''.
Juri Kunakov

**Juri Aleksandrovitš Kunakov** (, s. 19. helmikuuta 1990 Voronež, Neuvostoliitto) on venäläinen uimahyppääjä. Hän kilpailee yhden ja kolmen metrin ponnahduslaudalla.

Kunakov osallistui ensimmäisen kerran Euroopan-mestaruuskilpailuihin Budapestissa 2006. Metrin ponnahduslaudan karsinnassa hän sijoittui yhdeksänneksi ja selviytyi jatkoon. Välierässä Kunakov sijoittui viidenneksi ja karsiutui. Kolmen metrin parikilpailussa hänen parinsa oli Dmitri Sautin. He sijoittuivat sekä karsinnassa että loppukilpailussa toisiksi.

Eindhovenin EM-kilpailuissa 2008 Kunakov voitti 3 metrin parikilpailun karsinnan ja loppukilpailun. Hänen parinsa oli jälleen Sautin. Metrin ponnahduslaudalla hän sijoittui karsinnassa yhdeksänneksi ja välierässä neljänneksi eikä päässyt loppukilpailuun.

Pekingin olympialaisissa 2008 sijoittui kolmen metrin parikilpailussa toiseksi.

EM-kilpailuissa Budapestissa 2010 Kunakov osallistui kolmen metrin parikilpailuun parinaan Sautin. He sijoittuivat sekä karsinnassa että loppukilpailussa kolmansiksi.

## Lähteet
Ryhmäsamettikukka

**Ryhmäsamettikukka** (*Tagetes patula*) on yksivuotinen koristekasvina viljelty mykerökukkaiskasvi, joka on kotoisin Meksikosta. Laji on runsashaarainen, sen pystykasvuiset ja melko hennot varret kasvavat vähintään 20 senttimetriä korkeaksi. Lehdistä alemmat sijaitsevat vastakkaisessa ylemmät vuorottaisessa asennossa. Lehtilavoissa on parittaisia liuskoja ja päätöliuska. Lehtiliuskat ovat sahalaitaisia. Melko suuret mykeröt kasvavat yksittäin latvassa. Ryhmäsamettikukan mykeröt ovat usein kaksivärisiä ja voivat olla yksinkertaisia tai kerrottuja. Kukat ovat väriltään keltaisia, oransseja, punaruskeita tai punaisia.

## Lähteet
* Pinkka – Lajintuntemuksen oppimisympäristö, Ryhmäsamettikukka (''Tagetes patula'')
Siiponjoki

**Siiponjoki** on joki Kalajoen kaupungissa. Siiponjoki kuuluu Kalajoen vesistöön ja on sen toinen purkautumistie mereen. Siiponjoki saa alkunsa Vääräjoesta, joka puolestaan on Kalajoen suurin sivuhaara. Joen alkulähde on Typpön kylän Haaralassa, josta joki virtaa Kurikkalaan ja edelleen hiekkakankaiden halki Rahjan kylän Siipoon. Siiponjoki laskee lopulta Perämereen Kalajoen sataman eteläpuolella.

Siiponjoelle on tyypillistä jokiuoman voimakas serpentiinimäinen mutkittelu, jylhät hiekkaiset rantatörmät sekä meanderit, joista osa on synnyttänyt juoluoita. Laskupaikkansa lähellä joki haarautuu harvinaislaatuiseksi suistoksi. Joella on pituutta noin 41 kilometriä.

Siiponjoki on yksi Suomen Natura 2000 -alueista. Se on suojeltu koskiensuojelulailla ja alajuoksun dyynialue on harjujensuojelualuetta. Lisäksi joen varrella on kaksi suojeltua lehtoaluetta. Jokisuisto kuuluu rantojensuojelu- ja lintuvesiensuojeluohjelmiin. Siiponjoella voi kalastaa ainakin ahventa, haukea, harjusta ja nahkiaista.

## Lähteet
Maanalainen Levykauppa

**Maanalainen Levykauppa** oli 1998 perustettu kristillisen musiikin erikoisliike. Liikkeen omistajana toimi viimeisten vuosien aikana Miika Partala. Maanalainen levykauppa lopetti toimintansa vuoden 2016 tammikuun lopussa.

Musiikkia yritys julkaisi vuodesta 1998 lähtien. Aiemmin julkaisuja on ollut nimillä Little Rose Productions ja Bullroser Records (nykyään itsenäinen yhtiö).

Yhtiön levyjulkaisuja:
* Deuteronomium: Street Corner Queen, Spelled Alive DVD
* VIP: Unen valta, Kunnes kuolema erottaa -single, Maasta olet tullut
* Mehida: Blood & Water
* Sotahuuto: Ihmisen jälki
* Terapian tarpeessa
* Lumina Polaris: Vastaisku
* Kaemo: Perustus
* Olli Helenius: Kulkea kuin vapaa
* Saraste: Kolme yötä hautausmaalla ja muita tarinoita
* Pro Fide: 6'
* The Truth: Loppuunkulunut
* No Man's Band: Pala Hollywoodia
* Kontrol: Lihaa Ja Verta

Little Rose Productions -nimellä:
*Deuteronomium: Street Corner Queen, To Die And Gain, Here to Stay
*Immortal Souls Mordecai -split, The Cleansing, Under the Northern Sky
*Crimson Thorn: Dissection
*Jacks of All Trades: R U Ready?
*Sanctifica: Spirit of Purity
*Dust Eater Dogs: King Kong Fist (BULL02)

## Lähteet

## Aiheesta muualla
*Maanalaisen levykaupan kotisivut
Esa Mäkelä (merikapteeni)

**Esa Mäkelä** (s. 1946) on suomalainen merikapteeni. Punkalaitumella syntynyt Mäkelä oli Silja Linen palveluksessa liki 30 vuotta aina vuoteen 2001 asti ja sen jälkeen Royal Caribbean Cruises -yhtiöllä risteilyalusten rakentamisen valvojana vuoteen 2008, jolloin hän jäi eläkkeelle.

Vuonna 1966 ylioppilaaksi päässyt Mäkelä mieli heti opiskelemaan laivanrakennusta Teknilliseen korkeakouluun. Ensiyritys ei tuottanut opiskelupaikkaa, ja Mäkelä lähti ja jäi merille. Nuoren jungmannin ensimmäinen laiva oli ahvenanmaalaisen Rederiaktiebolaget Gustaf Eriksonin M/S *Saggö*. Merikapteenin pätevyyskirjan Mäkelä sai vuonna 1974.

60-vuotissyntymäpäivähaastattelussaan Mäkelä mainitsi uransa varrelta erityisen muistettaviksi tapahtumiksi Wärtsilä Meriteollisuuden konkurssin vuonna 1989 sekä valvomansa ''Silja Serenaden'' rakentamisen.

Unohtumattomimman tehtävän Esa Mäkelä sai hoitaakseen, kun matkustaja-autolautta M/S ''Estonia'' joutui merihätään ja upposi varhain aamuyöllä 28. syyskuuta 1994. Hän oli tuolloin *Estonian* avunpyyntöön ensimmäisenä vastanneen ja uppoamispaikalle toisena Viking Linen M/S ''Mariellan'' jälkeen ehtineen M/S ''Silja Europan'' päällikkö. Mäkelä johti pelastustehtäviä tapahtumapaikalla Turun Meripelastuskeskuksen pyynnöstä. 

## Lähteet
Mummonpalsami

**Mummonpalsami** (*Impatiens balsamina*) on trooppisesta Etelä-Aasiasta kotoisin oleva palsamilaji, jota käytetään koristekasvina. Se on yksivuotinen ruoho, jonka varsi on paksu, mehevä ja kalju. Lehdet sijaitsevat kierteisesti ja ovat leveänsuikeita, hammaslaitaisia ja sulkasuonisia. Kukinto on isoista perällisistä kukista muodostuva terttu. Verhiön alin lehti on pussimainen ja kannuksellinen. Terälehdet ovat osittain yhdiskasvuisia, väriltään punaisesta valkeaan. Mummonplasamin viljelylajikkeet voivat olla myös kerrannaiskukkaisia. Hedelmä on kapea kota, joka hajoaa kypsänä viideksi liuskaksi sinkauttaen siemenet.

## Lähteet
* 

## Aiheesta muualla
*Laji.fi: Mummonpalsami (''Impatiens balsamina'')
*Puutarha.net: Mummonpalsami (''Impatiens balsamina'')
*ITIS: Impatiens balsamina 
*United States Department of Agriculture (USDA): Impatiens balsamina 
*Flora of China: Impatiens balsamina 
*Dr. Duke's Phytochemical and Ethnobotanical Databases: Impatiens balsamina  
*Centre for Agriculture and Biosciences International (CABI): Impatiens balsamina (garden balsam)
Välimaa

**Välimaa** on suomalainen sukunimi, joka voi viitata ainakiin seuraaviin henkilöihin:

*Anton Välimaa (s. 1999), lentopalloilija
*Asko Välimaa (s. 1963), Helsingin hovioikeuden presidentti
*Henri Välimaa (s. 1992), koripalloilija 
*Jukka-Pekka Välimaa, taiteilijanimeltään Kauko Röyhkä (s. 1959), rockmuusikko ja kirjailija
*Jukka Sakari Välimaa, säveltäjä ja sanoittaja
*Jussi Välimaa (s. 1956), korkeakoulututkimuksen professori
*Kalle Välimaa (1872–1943), liikemies
*Kirsi Antila, o.s. Välimaa (s. 1978), hiihtäjä
*Martti Välimaa (s. 1989), amerikkalaisen jalkapallon pelaaja
*Pasi Välimaa (1968–2019), tekstiilitaiteilija
*Paula Välimaa (s. 1964), aitajuoksija
*Santeri Välimaa (s. 2001), lentopalloilija
*Siiri Välimaa (s. 1990), jalkapallomaalivahti
*Tero Välimaa (s. 1978), uimari
*Tommi Välimaa (s. 1984), jääkiekkoilija
*Veera Välimaa (s. 1996), koripalloilija.
Lombardian ympäriajo 2012

**Lombardian ympäriajo 2012** oli järjestyksessään 107. maantiepyöräilyn Lombardian ympäriajo. Se käytiin 251 kilometrin reitillä Bergamosta Leccoon 29. syyskuuta 2012. Joaquim Rodríguez voitti kilpailun karattuaan kärkiryhmästä viimeisessä nousussa, Salite di Ello - Villa Verganossa. Hän kukisti yhdentoista ajajan ryhmän yhdeksällä sekunnilla. Samuel Sánchez sijoittui toiseksi ja Rigoberto Uran kolmanneksi. Rodríguez oli ensimmäinen Lombardian ympäriajon voittanut espanjalaispyöräilijä.

## Tulokset

## Osallistuneet joukkueet
Kilpailussa olivat mukana seuraavat joukkueet
*UCI Pro -joukkueet: Ag2r-La Mondiale, Astana Team, BMC Racing Team, Euskaltel-Euskadi, FDJ-BigMat, Garmin-Sharp, Katjuša, Lampre-ISD, Liquigas-Cannondale, Lotto-Belisol, Team Movistar, Omega Pharma-Quick Step, Orica-GreenEDGE, Rabobank, RadioShack-Nissan-Trek, Team Saxo Bank, Team Sky, Vacansoleil-DCM.
*UCI Continental Circuits -joukkueet: Acqua & Sapone, Androni Giocattoli, Argos-Shimano, Colnago-CSF Inox, Colombia-Coldeportes, Farnese Vini-Selle Italia, Utensilnord Named

## Lähteet
Van Speijk -luokka

**Van Speijk -luokka** oli Alankomaiden kuninkaallisen laivaston kuuden 1960-luvulla valmistetun ohjusfregatin muodostama alusluokka. Se muistutti Britannian kuninkaallisen laivaston Leander-luokkaa, mutta alusten elektroniikka oli alankomaalainen. 

## Suunnittelu
Suunnitteluprosessin nopeuttamiseksi suunnittelun perustaksi valittiin Leander-luokka. Alusten tuli mahdollistaa Alankomaiden osallistuminen Nato-johtoisiin operaatioihin vanhentuneen sukellusveneidentorjuntaan suunnitellun lentotukialus *[[Hr. Ms. Karel Doorman (R81)|Hr. Ms. Karel Doormanin]]* poistuessa palveluksesta.

## Alukset

Luokan alukset modernisoitiin 1970-luvun lopulla, jolloin niiden nelituumaiset tykit vaihdettiin yhteen OTO Melaran valmistamaan 76 millimetrin tykkiin. Samalla merimaalien torjuntaa vahvistettiin lisäämällä kaksi neliohjuksista Harpoon-merimaaliohjusten laukaisualustaa.

## Indonesian laivasto
Luokan kaikki alukset myytiin 1980-luvun lopulla Indonesialle, joka liitti ne laivastoonsa Ahmad Yani -luokkana.
 
## Lähteet

*

### Viitteet
Sascha Klein

**Sascha Klein** (s. 12. syyskuuta 1985 Eschweiler) on saksalainen uimahyppääjä ja olympiamitalisti.

Klein aloitti uransa 1994. Hän voitti nuorten maailmanmestaruuden kolmen metrin ponnahduslaudan parikilpailussa vuonna 2002. Vuodesta 2006 lähtien hän on voittanut 27 Saksan mestaruutta, saavuttanut hopeaa yhdeksän ja pronssia seitsemän kertaa.

Euroopan-mestaruuskilpailuissa 2006 Klein saavutti hopeaa 10 metrin kerroshyppyjen parikilpailussa parinaan Heiko Meyer. Yksilökilpailussa hän sijoittui neljänneksi.

Vuoden 2008 EM-kilpailuissa Eindhovenissa Klein voitti kerroshyppyjen parikilpailun parinaan Hausding ja sijoittui toiseksi yksilökilpailussa. Samana vuonna olympialaisissa Pekingissä Klein sai hopeaa 10 metrin kerroshyppyjen parikilpailussa parinaan Patrick Hausding. 10 metrin kerroshyppyjen yksilökilpailussa hän puolestaan jäi välierän viimeiseksi ja karsiutui loppukilpailusta. Kolmen metrin ponnahduslaudan parikilpailussa hän sijoittui kuudenneksi. Tällöin hänen parinaan hyppäsi Pavlo Rozenberg.

Ensimmäisissä erillisissä uimahyppyjen Euroopan-mestaruuskilpailuissa Torinossa vuonna 2009 Klein saavutti kultaa kerroshyppyjen parikilpailussa yhdessä Hausdingin kanssa. Saman vuoden Rooman MM-kilpailuissa hän oli kerroshypyissä seitsemäs ja parikilpailussa neljäs.

Klein saavutti kolme kultaa Budapestin EM-kisoissa 2010 kerroshyppyjen yksilö- ja parikilpailussa sekä joukkuekilpailusta. Hän osallistui myös kolmen metrin ponnahduslautakilpailuun ja sijoittui lopulta viidenneksi. Hän voitti kerroshyppyjen henkilökohtaisen ja parikilpailun Euroopan-mestaruuden myös Torinossa 2011.

Shanghain MM-kilpailuissa 2011 Klein saavutti hopeaa kerroshyppyjen parikilpailussa ja pronssia yksilökilpailussa. Hän voitti kerroshyppyjen parikilpailun Euroopan-mestaruuden Eindhovenissa 2012.

Lontoon olympialaisissa 2012 Klein sijoittui kerroshyppyjen yksilökilpailussa kymmenenneksi ja parikilpailussa seitsemänneksi. Rostockin EM-kilpailuissa 2013 hän saavutti kultaa kerroshyppyjen parikilpailussa ja hopeaa joukkuekilpailussa sekä oli kuudes kolmen metrin ponnahduslaudalla.

Ensimmäisen maailmanmestaruutensa Klein voitti parinsa Patrick Hausdingin kanssa Barcelonan MM-kilpailuissa 2013 kerroshyppyjen parikilpailussa. Yksilökilpailussa hän saavutti jälleen pronssia.

Klein saavutti Berliinin EM-kilpailuissa 2014 kultaa kerroshyppyjen parikilpailussa sekä pronssia henkilökohtaisessa kilpailussa ja joukkuekilpailussa. Hän voitti parikilpailun Euroopan-mestaruuden myös Rostockissa 2015 sekä Lontoossa 2016, jossa oli lisäksi henkilökohtaisessa kilpailussa neljäs.

Klein sijoittui Rio de Janeiron olympialaisissa 2016 kerroshyppyjen parikilpailussa neljänneksi ja henkilökohtaisessa kilpailussa yhdeksänneksi. Hän saavutti Budapestin MM-kilpailuissa 2017 pronssia 10 metrin kerroshyppyjen parikilpailussa.

## Lähteet
Ville Mäkelä

**Ville Mäkelä** (s. 1954) on suomalainen elokuvan parissa työskentelevä kuvaaja, näyttelijä ja ohjaaja. Hänen esikoisohjauksensa on vuonna 1987 valmistunut kahdella Jussilla palkittu *[[Lain ulkopuolella (vuoden 1987 elokuva)|Lain ulkopuolella]]*. Hänen veljensä Taneli Mäkelä ja Konsta Mäkelä ovat näyttelijöitä. 

## Filmografia
**Prologi* 1979 – kuvaus, näyttelijä 
**Totuus vai tehtävä* 1980 – näyttelijä
**Juna* 1980 – ohjaus
**[[Saimaa-ilmiö]]* 1981 – kamera-assistentti
**Prinsessa joka nukkui 100 vuotta* 1981 – kuvaus
**Posliinikissa* 1981 – valaisu
**Läpimurto* 1981 – näyttelijä (katsoja teatteriesityksessä)
**[[Kiljusen herrasväki (elokuva)|Kiljusen herrasväki]]* 1981 – valaisija
**Jos minä olisin aikuinen* 1981 – kuvaus
**[[Ulvova mylläri (elokuva)|Ulvova mylläri]]* 1982 – kamera-apulainen
**Ukon lintu ja virvaliekki* 1982 – kuvaus, tekninen jälkikäsittely
**Piikki* 1982 – kuvaus
**Mennyt manner* 1982 – kuvaus
**Lintsi* 1982 – (lyhyt dokumentti)
**Kovaosaisten kuu* 1982 – näyttelijä (autokuski)
**Jälkikuva* 1982 – valaisu
**Balladi Sallista* 1982 – kuvaus
**Rauha & sota* 1983 – kuvaus
**Mimosa* 1983 – kuvaus, animaatio, leikkaus
**[[Huhtikuu on kuukausista julmin]]* 1983 – kuvausassistentti
**Holmenkollen* 1983 – ohjaus, tuotanto, suunnittelu, piirrokset
**Bo Procopé* 1983 – ohjaus, käsikirjoitus, toteutusi
**[[Apinan vuosi (elokuva)|Apinan vuosi]]* 1983 – valaisija, B-kuvaaja, näyttelijä (tarjoilija)
**Taikapeli* 1984 – kuvausassistentti
**Suomalainen päiväkirja (lyhyt versio)* 1984 – kuvausassistentti
**Suomalainen päiväkirja* 1984 – kuvausassistentti
**[[Angelan sota]]* 1984 – kuvausassistentti (pitkä fiktio)
**Kaivatut* 1985 – ohjaus (Lyhyt fiktio)
**[[Lain ulkopuolella (vuoden 1987 elokuva)|Lain ulkopuolella]]* 1987 – ohjaus (pitkä fiktio)
**Hyrrä* 1989 – ohjaus (Lyhyt fiktio, tv-tuotanto)
**[[Vääpeli Körmy ja marsalkan sauva]]* 1990 – näyttelijä (saapasauton kuski) pitkä fiktio
**Uusi Opabinia* 1994 – ohjaus, käsikirjoitus (lyhyt fiktio, lastenelokuva)
**[[Leijat Helsingin yllä (elokuva)|Leijat Helsingin yllä]]* 2001 – näyttelijä (autonkuljettaja lentokentällä) (pitkä fiktio; rooli lopputeksteissä: journalist)

## Lähteet
Luoma-aho (täsmennyssivu)

**Luoma-aho** voi tarkoittaa seuraavia:

;Paikkoja:
* Luoma-aho, kylä Alajärvellä

;Henkilöitä:
* Inkeri Luoma-aho (1936–2015), suomalainen operettinäyttelijä
* Jani Luoma-aho (s. 1973), suomalainen jääkiekkoerotuomari
* Karoliina Luoma-aho (s. 1995), suomalainen pesäpalloilija ja koripalloilija
* Matti Luoma-aho (1885–1943), Maalaisliiton kansanedustaja
* Pirjo Luoma-aho (s. 1960), suomalainen näyttelijä
* Ruth Luoma-aho (1927–1994), suomalainen elokuvanäyttelijä
* Veera Luoma-aho (s. 1978), suomalainen toimittaja.
* Vilma Luoma-aho (s. 1977), suomalainen yhteisöviestinnän ja suhdetoiminnan dosentti
* V. S. Luoma-aho (s. 1984), suomalainen kirjailija.
Tromp-luokka (fregatti)

**Tromp-luokka** oli Alankomaiden kuninkaallisen laivaston kahden ohjusfregatin muodostama alusluokka, jonka alukset valmistettiin 1970-luvulla. 

## Alukset

 
## Lähteet

*

### Viitteet
Amy Chua

**Amy Chua** (s. 1962) on Yalen yliopiston oikeustieteen professori. Hän on kirjoittanut kaksi globaalitaloutta käsittelevää teosta sekä yhden muistelman. Chua on naimisissa Yalen yliopiston professorin Jeb Rubenfeldin kanssa. Heillä on kaksi tytärtä, Sophia ja Lulu.

## Teokset
*Maailma liekeissä (suom. Like, 2003; ; alkuteos *World On Fire: How Exporting Free Market Democracy Breeds Ethnic Hatred and Global Instability*)
**Day of Empire: How Hyperpowers Rise to Global Dominance – and Why They Fall* (2007)
*Tiikeriäidin taistelulaulu (Siltala, 2011; )

## Lähteet

## Aiheesta muualla
*Amy Chuan verkkosivusto 
*Profiili Yalen yliopiston verkkosivuilla
K’abel

**Kalomt’e K’abel** oli mayojen kuningatar, joka oli vallassa 600-luvulla, ainakin vuosina 672–692. K’abelin arvioidaan olleen mayojen myöhäisklassisen ajan merkittävin hallitsija. Hän hallitsi aviomiehensä, kuningas K’inich Bahlamin kanssa, mutta oli miestään korkeammassa asemassa. Kuningatar K’abelista käytettiin nimitystä Kaloomte, joka tarkoittaa ”ylintä taistelijaa”. K’abel oli Wak-valtakunnan sotilaskuvernööri ja kuului Käärmekuninkaan hallitsijasukuun.

Clevelandin taidemuseossa säilytetään kiveen tehtyä kaiverrusta, jossa K’abel esiintyy taisteluvarusteet päällään. Vuonna 2012 uutisoitiin antropologian professori David Freidelin johtaman arkeologiryhmän löytäneen Luoteis-Guatemalan El Perú-Wakasta haudan, johon oli kuningatar K’abelin mukana haudattu joukko aarteita, kuten jadekoruja, obsidiaaniveitsiä ja ruukkuja. Freidelin mukaan kyseessä on eräs tärkeimmistä koskaan tehdyistä mayojen korkeakulttuuriin liittyvistä löydöistä. Näin on etenkin sen vuoksi, että hauta on peräisin ajalta, jolta on mayojen tapauksessa säilynyt myös ensimmäisiä kirjoitettuja historiallisia muistiinmerkintöjä.

## Lähteet

## Aiheesta muualla
* Hautalöydöstä kertova tutkimusraportti
Kabel

**Kabel** tarkoittaa seuraavia asioita:

* K’abel, mayojen kuningatar
* Kabel, kirjaintyyppi
* Heidi Kabel, saksalainen näyttelijä.
Otto W. Mattsson

**Otto Wilhelm Mattsson** (18. kesäkuuta 1841 – 14. heinäkuuta 1909 Turku) oli suomalainen kauppias ja arkkiveisujen tekijä.

Mattsson oli turkulainen Pohjoiskorttelissa Parkinmäellä (Ukkokodin alapuolella) asunut työmies, talonomistaja ja kauppias, joka piti panttilainaamoa ja kaupitteli muiden tavaroiden ohella painattamiaan ja kustantamiaan arkkiveisuja ja onnenlehtiä.

Mattsson käytti useita nimimerkkejä arkkiveisuissaan kuten *Otto Matinpoika*, *O.W.M-a*, *O.W.M*, *O.W.M-n*, ja *O.W.M-son*. Mattsson oli kansallisella mittapuulla mitattuna tuottelias arkkiveisujen tekijä yli 70 veisullaan. Hänen joitakin veisujaan on arvosteltu paitsi tekstin myös runomitan ja loppusointujen osalta sekä nuottiin sopimattomina.

Mattsson oli suhteellisen varakas ja testamenttasi varoja muun muassa Turun Nuorten Miesten Kristilliselle Yhdistykselle ja Käyrän kasvatuslaitokselle. Mattssonin puoliso oli Amanda Maria Mattsson.

## Teoksia
* *Laulu hirveästä tulipalosta, joka 28 p:nä huhtikuuta ja seuraawina päiwinä melkein kokonaan poltti Orenpurin kaupungin Kaukaasiassa, Wenäjän maalla*. Turku 1879
* *Laulu Suurista hirmutöistänsä tunnetusta [[Matti Haapoja|Matti Haapaoja]]sta, joka Kakolan Rangaistuslaitoksessa hirttämällä lopetti kurjan elämänsä Tammikuun 8 päiwänä 1895*.
* *Seitsemän kertainen Murha Nurmijärwellä Simolan torpassa Klaukkalan kylässä, jossa kaikki torpan wäki kirweillä surmattiin. Toukokuun 9:tä päiwää wastaan yöllä 1899. (surman tekijä: renki [[Karl Emil Malmelin|Kaarlo Emil Malmelin]])*.
* *Onneton huiwimatka*. Tampere 1900
* *Wanginvartija Ollikkalan myrkyttäminen ja siitä seuraawa kuolema*. Tampere 1902
* *Kolme hauskaa Laulua. 1. Tytön laulu. 2. Mustalaisen laulu. 3. Petollinen sulhanen*. Tampere 1902
* *Neljä hauskaa Laulua. Merimiehen laulu. Merimiehen hywästijättö. Ystäwäänsä kaipaawa. Neidon suru*. Tampere 1903
* *Laulu Aikakautemme Muotihulludesta* ; kirjoitti ja painoon kustansi O.W.M. Tampere 1904 
* *Uusi Sotalaulu Itä-Aasian sodasta* ; kirjoitti ja painoon kustansi O.W.M. Tampere 1904 
* *Laulu kuuluisasta suurten rikosten tekijästä Juho Savinaisesta* ; kirjoitti O.W.M. Tampere 1907

## Lähteet
* Poimintoja Helsingin yliopiston kirjaston maallisten arkkiveisujen kokoelmasta
* Jyväskylän yliopiston kirjaston arkkiveisukokoelma : Otto W. Mattsson 

### Viitteet
J. Kangas

**J. (Johan) Kangas** oli suomalainen arkkiveisujen tekijä.

## Teoksia
Nimellä *Johan Kangas*:
* *Kello-Manu eli ylpeys ja lankeemus : kuvauksia kansan elämästä*. Isak Julin, Tampere 1902
* *Koettelemuksen koulu, eli köyhän kärsimys ja rikkaan valta : totuuksia elämästä*. Isak Julin, Tampere 1903
* *Tukki-Kalle eli koston uhri : kuvauksia elämästä*. Isak Julin, Tampere 1904
* *Korven ruusu : kuvauksia elämästä*. Isak Julin, Tampere 1905, 1908
Nimimerkillä *J. K.*:
* *Kaksi uutta ja kaunista laulua. Ensimmäinen: Tehtaantytön kosto. Toinen: Juliaanan uskollisuus*. Tampereen Kirjapaino-Osakeyhtiö 1897
* *Kolme uutta huwi- ja rakkauslaulua . Nuorisolle huwiksi*. Tampereen Kivipaino-Osakeyhtiö 1900
* *Surullinen laulu eli Julma aviomies Tyrvännön kappelissa*. Tampere 1900
* *Surullinen laulu kauhiasta vaimosta, joka myrkyllä miehensä murhasi, piilulla poikki hakkasi ja kappaleet kantoi järveen : tapahtunut Orihveden pitäjän, Onnistaipaleen kylässä 18 päivänä Syyskuuta 1902*. Tampere 1902 

## Lähteet
* Fennica Suomen kansallisbibliografia
* Hämeenlinnan Lydia J. Kankaan arkkiveisu
* Tampereen kaupunginkirjasto : Erikoiskokoelmat : Arvo H. Nurmen kokoelma
Major League Baseball -kausi 1892

**Major League Baseball -kausi 1892** tarkoitti National Leaguen nousua monopoliasemaan, koska American Association lakkautettiin ja osa sen joukkueista liittyi NL:aan. Virallisesti liigasta käytettiin nimitystä *National League and American Association*. Joukkueita liigassa oli 12. 

NL kokeili myös uutta sarjaformaattia, jossa kausi jaettiin kahteen puoliskoon, ja kausipuolikkaiden mestarit kohtasivat lopuksi liigan mestaruusottelusarjassa. Syyskausi alkoi heinäkuun 15. päivänä. Koko kauden ottelumäärä oli lähtökohtaisesti 154 per joukkue, eli 77 kummallakin kausipuolikkaalla. Tasapelit MLB:n tavan mukaan uusittiin, mutta vastaavasti merkityksettömiä otteluita on jätetty pelaamatta. 17. lokakuuta alkaneessa mestaruussarjassa kohtasivat Boston Beaneaters ja Cleveland Spiders. Ensimmäinen ottelu päättyi tasan 0–0 yhdentoista vuoroparin jälkeen. Boston otti tämän jälkeen otteen haltuunsa ja vei lopulta mestaruuden voitoin 5–0.

## National League

## Postseason

## Aiheesta muualla

* Baseball almanakka - National League 1892 
* Charlton's Baseball Chronology - 1892
St. Louis Brown Stockings

Liityttyään National Associationiin liigan viimeisellä pelikaudella 1875 **St. Louis Brown Stockings** oli ensimmäinen ammattilaisbaseballjoukkue, joka edusti St. Louisia. 

Seura oli 1876 perustetun National Leaguen perustajajäseniä. Brown Stockingsin George Bradley syötti ensimmäisen no-hitterin Major Leaguen historiassa, 15. heinäkuuta 1876.

Pelattuaan kauden 1876 saldolla 45-19 joukkue putosi lukemiin 28-32 vuonna 1877 ja osa joukkueen pelaajista sotkeutui ottelutulosten manipulointiin. Kauden jälkeen seura ajautui konkurssiin ja vetäytyi liigasta. Seura kuitenkin jatkoi toimintaansa puoliammattilaispohjalta 1878-1881. Ennen kautta 1882 Chris Von der Ahe osti vaikeuksissa olevan joukkueen ja sijoitti sen uuteen American Association -liigaan. Uusi Brown Stockings, jonka nimen Von der Ahe pian lyhensi muotoon Browns, toimii nykyisin National Leaguessa nimellä St. Louis Cardinals, joka nimi on ollut käytössä vuodesta 1900 saakka. 

Vuonna 1902 Milwaukee Brewers -niminen joukkue siirtyi kaupunkiin ja otti nimen St. Louis Browns. Tämä joukkue on tunnettu vuodesta 1954 alkaen nimellä Baltimore Orioles.

## Aiheesta muualla
* http://www.baseball-reference.com/teams/SBS/
* St.Louis Brown Stockings Historiaa
Alfa ja Omega (elokuva)

**Alfa ja Omega** (*Alpha and Omega*) on vuonna 2010 valmistunut yhdysvaltalainen 3D-animaatioelokuva. Sen ohjasivat Anthony Bell ja Ben Gluck, käsikirjoituksesta vastasivat Chris Denk ja Steve Moore. 

Elokuvan budjetti oli 25 miljoonaa dollaria, ja se tuotti maailmanlaajuisesti yli 50,5 miljoonaa dollaria. Elokuvan pohjalta tehtiin myös peli Nintendo 3DS:lle. Vaikka elokuva menestyi taloudellisesti, niin kriitikot moittivat sen huonoa animointijälkeä ja heikkoa tarinaa.

## Ääninäyttelijät

Muissa rooleissa: Tero Koponen, Sasu Moilanen, Ninni Norra, Ella Pyhältö, Raili Raitala, Susa Saukko ja Juha Varis. Suomeksi dialogin on kääntänyt Jari Siltakoski.

## Lähteet
J. Kalakangas

**Johan Kalakangas**, sukunimi vuodesta 1897 *Kangas* (1855–1913) oli suomalainen arkkiveisujen tekijä.

Kalakangas oli alkuaan muonarenkinä, kunnes hän muutti Vanajalta Tampereelle ja oli sitten ruukin työmiehenä ennen ryhtymistään arkkiveisujen tekijäksi ja kaupittelijaksi. Hän julkaisi arkkiveisujen ohella myös satuja. Kertoman mukaan hän oli nuorena uskonnollinen ja tunsi Raamatun hyvin. Vanhempana Kalakankaalla oli ongelmia alkoholin kanssa ja hän kirjoitti arkkiveisuja vain saadakseen rahaa kapakassa käyntiä varten. Kalakangas julkaisi 96 arkkiveisuvihkosta, joista 69 oli ensipainoksia.

## Teoksia
* *Uusi laulu juutalaisista eli Rosenbergin petos*. Hämeenlinna 1889
* *Petollinen vaimo eli maisteri Nantti Sainion surullinen kuolema myrkyllä ja rouvansa [[Aina Sainio]]n tunnustus ja tuomio*. Tampere 1892
* *Surullinen Laulu [[Antrean junaräjäytys 1896|kauheasta räjähdyksestä Antrean asemalla 2 p. Maaliskuuta 1896]], jonka toimeenpani Antti Skutnabb*. Tampere 1896
* *Koettelemuksen koulu, eli köyhän kärsimys ja rikkaan valta. Totuuksia elämästä*: kertomus. Isak Julin, Tampere 1903
* *Rintalan Mikko ja Ahteen Kaisa: kuvaus Pohjolan häätavoista* ; kirj. J. Kalakangas ja Mathias Bergman. W. Toivonen, Tampere 1905

## Lähteet
* Hämeenlinnan Lydia : J. Kalakankaan arkkiveisu
### Viitteet
Evolvit

**Evolvit** oli Suomessa vuosina 2007-2017 toimiva tietotekniikkaohjelmistoja ja -palveluja tarjoava yritys, joka toimitti ratkaisuja pääsääntöisesti kahdella eri alueella: finanssitoimialan IT-palveluita ja business intelligence -ratkaisuja. Evolvitin toimipisteet sijaitsivat Espoossa, Tampereella, Lahdessa ja Jyväskylässä.  

Verkkopalveluissa Evolvit keskittyi Microsoftin tuoteperheeseen. BI-ratkaisuissa Evolvit käytti MS BI -tuoteperhettä sekä Qlik-teknologioita.

Evolvit on päässyt toistuvasti Tivi 250 -listalle. Vuonna 2015 yrityksen sijoitus listalla oli 229, vuonna 2016 yritys oli sijalla 208 ja vuonna 2017 sijalla 201. Lisäksi Evolvitille annettiin vuonna 2016 listauksen työelämäarvioinnissa paras mahdollinen arvosana, 10.

Profit Software osti Evolvitin osakekannan kesäkuussa 2017. Evolvit on käyttänyt nimeä Profit Software 1. tammikuuta 2018 alkaen.

## Historia
Evolvit Oy:n edeltäjä, tietotekniikan palveluyritys RMT-Group Oy, perustettiin vuonna 2007. Vuonna 2010 RMT-Group Oy osti Evolvit Oy:n, ja konsernin nimeksi valittiin Evolvit Oy. Kaikki konserniyritykset käyttävät toiminnassaan konsernin yhtenäistä nimeä Evolvit. 

## Lähteet

## Aiheesta muualla
* Yrityksen verkkosivut